

 LĒMUMS

Ādažos, Ādažu novadā

2024. gada 28. novembrī **Nr. 469**

**Par pamatlīdzekļu ieguldīšanu SIA “Ādažu namsaimnieks” pamatkapitālā siltumapgādes funkciju nodrošināšanai**

Pašvaldību likuma 4. panta pirmās daļas 1. punkts nosaka, ka pašvaldības autonomā funkcija ir organizēt iedzīvotājiem ūdenssaimniecības, siltumapgādes pakalpojumus neatkarīgi no tā, kā īpašumā atrodas dzīvojamais fonds.

Ādažu novada pašvaldības dome 26.09.2024. pieņēma lēmumu Nr. 356 “Par grozījumiem sabiedrisko pakalpojumu līgumos ar SIA “Ādažu ūdens” un SIA “Ādažu namsaimnieks”, pilnvarojot SIA “Ādažu namsaimnieks” (turpmāk – Sabiedrība) ar 2024. gada 1. novembri sniegt sabiedriskos siltumapgādes pakalpojumus Carnikavā, par ko 27.09.2024. tika noslēgta vienošanās JUR 2024-09/977 pie 2020. gada 28.decembra līguma par sabiedrisko pakalpojumu (siltumapgāde) sniegšanu, piešķirot Sabiedrībai ar 01.11.2024. sniegt centralizētās siltumapgādes pakalpojumus Carnikavas pagasta Carnikavas ciema daļās, kurās tiek nodrošināta minēto pakalpojumu sniegšanas iespējamība.

Lai iedzīvotāji varētu saņemt nepārtrauktus, drošus un kvalitatīvus sabiedriskos pakalpojumus, un Sabiedrība varētu sniegt siltumapgādes pakalpojumus, Sabiedrībai ir jābūt tehniskajam nodrošinājumam, t.i. siltumapgādei nepieciešamie tīkli, inženierbūves un ēkas ir Sabiedrības lietošanā/ īpašumā.

Starp Pašvaldību un Sabiedrību 2024. gada 27.septembrī noslēgts līgums JUR 2024-09/980 par mantas bezatlīdzības lietošanu līdz brīdim, kad tiks sakārtoti dokumenti mantas ieguldīšanai Sabiedrības pamatkapitālā, bet ne ilgāk kā līdz 2024. gada 31. decembrim.

2024. gada 31. oktobrī Sabiedrība ir saņēmusi licenci siltumenerģijas ražošanai.

Publiskas personas mantas atsavināšanas likuma 3. panta pirmās daļas 4. punkts nosaka, ka pašvaldības mantu var atsavināt, ieguldot kapitālsabiedrības pamatkapitālā, bet 5. panta pirmā daļa nosaka, ka tikai dome var pieņemt lēmumu par mantas ieguldīšanu tās kapitālsabiedrības pamatkapitālā.

Saskaņā ar Publiskas personas kapitāla daļu un kapitālsabiedrību pārvaldības likuma 149. panta pirmās daļas 2. punktu, kapitālsabiedrības pamatkapitālu drīkst palielināt konkrētās mantas iegūšanai, apmaksājot kapitāla daļas ar mantisko ieguldījumu.

Komerclikuma 154. panta pirmā daļa nosaka, ka mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā. Saskaņā ar 31.10.2024. SIA “Eiroeksperts” valdes locekļa Artūra Žuromska vērtējumu Nr. U-33/1 mantiskā ieguldījuma vērtība pamatkapitāla palielināšanai sastāda EUR 147 759 (simtu četrdesmit septiņi tūkstoši septiņi simti piecdesmit deviņi *euro)*. Komerclikuma 154. panta 32 daļa nosaka, ka atzinums par mantiskā ieguldījuma novērtēšanu ir spēkā sešus mēnešus no tā sastādīšanas dienas. Atzinumam par mantiskā ieguldījuma novērtēšanu ir jābūt spēkā arī dienā, kad tiek parakstīts dibināšanas līgums vai pieņemts lēmums par pamatkapitāla palielināšanu.

Pamatojoties uz Pašvaldību likuma 4. panta pirmās daļas 1. punktu, likuma “Par sabiedrisko pakalpojumu regulatoriem” 1. pantu, Publiskas personas mantas atsavināšanas likuma 3. panta pirmās daļas 4. punktu, 5. panta pirmo daļu, Komerclikuma 154. panta pirmo daļu, Finanšu komitejas (20.11.2024.) atzinumu, Ādažu novada pašvaldības dome:

**NOLEMJ:**

* 1. Veikt SIA “Ādažu namsaimnieks” pamatkapitālā mantisko ieguldījumu – pamatlīdzekļus 147 759*euro* vērtībā saskaņā ar pamatlīdzekļu sarakstā (pielikums) norādīto vērtību, kas noteikta atbilstoši mantisko ieguldījumu novērtēšanas eksperta Artūra Žuromska novērtējumam (Latvijas Īpašumu Vērtētāju Asociācijas Profesionālās Kvalifikācijas sertifikāts Nr.16 „Nekustamā Īpašuma Vērtēšana”, kas iekļauta LR Uzņēmuma reģistra Galvenā valsts notāra apstiprinātā mantisko ieguldījumu novērtēšanas ekspertu sarakstā).
	2. Sabiedrībai divu nedēļu laikā pēc lēmuma pieņemšanas sasaukt Sabiedrības dalībnieku sapulci par pamatkapitāla palielināšanu un izmaiņām Sabiedrības statūtos, kā arī, ne vēlāk kā mēneša laikā pēc tās, reģistrēt izmaiņas Uzņēmuma reģistrā.
	3. Noteikt mantas lietošanas mērķi – centralizētās siltumapgādes funkcijas nodrošināšanai Carnikavas pagasta, Carnikavā.

Pielikums: SIA “Ādažu namsaimnieks” pamatkapitālā ieguldāmo pamatlīdzekļu saraksts.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU